
16.
תגובה מטעם הזוכה לבקשה לביטול צו עיקול שאושר טרם המצאת אזהרה

	בלשכת ההוצאה לפועל

ב- _____________ 
	תיק מס' 4תיק מס' 4

	בעניין שבין

	הזוכה

(המבקשת)
	
	ח.פ. 


	
	
	על-ידי בא-כוח 


מרח' 


טל' ___________ ; פקס' 


	- נ ג ד -


	החייבת

(המשיבה)
	
	_____________ ח.פ. 

מרח'


טל'


	
	
	על-ידי בא-כוח עורך-דין 


מרח' 


טל'____________ ; פקס' 




	מהות התביעה:
	
	

	
	
	

	"הוחזרו ________ספרים של ________
מאשר סיום הסכם בין הצדדים, ההוצאה רשאית להפיץ את הספר לכלל הציבור לרבות הסוכנים. לא יוחזרו יותר ספרים" 

חשבונית מס/קבלה מס' ________מיום______


	תגובה מטעם הזוכה לבקשה לביטול צו עיקול שאושר טרם המצאת אזהרה

	

	הזוכה, מתכבדת בזאת ליתן תגובתה לבקשה לביטול צו עיקול שהגישה החייבת וכל זאת כאמור להלן. 

	ואלה נימוקי התגובה:

	

	1. 
	כבר בפתח הדברים, הזוכה תטען כי משהוגשה התנגדות לביצוע שטר (ביום  _____________) על-ידי החייבת, עוברת הסמכות לדיון בבקשה לביטול העיקולים לבית-המשפט אליו הועברה ההתנגדות, הוא בית-המשפט השלום בתל-אביב. רק משלב זה ואילך בלבד, תידון הבקשה לביטול העיקולים בהתאם לכללים הרלבנטיים בתקנות סדר הדין האזרחי, התשמ"ד-1984
. 

	2. 
	הזוכה תטען כי לבית-המשפט השלום בתל-אביב, אליו הועברה ההתנגדות לביצוע שטר, תהיה הסמכות הבלעדית לאשר או לבטל את העיקולים שהוטלו בטרם המצאת אזהרה לחייבת. 

	3. 
	הזוכה תטען כי הלכה ידועה היא כי תקנות ההוצל"פ אינן מחייבות בהפקדת ערובה כלשהי לצורך מתן צו עיקול בטרם המצאת אזהרה לחייבת. 

	4. 
	יחד עם זאת, הזוכה תטען לגופו של עניין. טענתה היחידה של החייבת כהגנה בפני ביצוע השיקים כעולה מבקשתה לביטול העיקולים הינה כי נכרת הסכם הפצה לספר "________" שבמסגרתו ניתנה האפשרות לחייבת להחזיר ספרים שלא נמכרו תוך קבלת זיכוי וכאשר הזוכה לא הסכימה לקבל הספרים נשוא ההסכם כאמור, החייבת ביטלה שיקים רבים ובין היתר שיקים נשוא תיק דנן. 

	5. 
	טענתה זו הינה טענת שווא, חסרת בסיס ומופרכת שכן, כעולה מן המסמכים והטענות כמפורט להלן, כבר בחודש ________ הסתיימו כל קבלת הספרים כזיכוי על פי ההסכם הנ"ל. 


	6. 
	למעשה, וכפי שנראה להלן, משנופלת טענתה היחידה כאמור והמופרכת של החייבת, שתחבולותיה לעיכוב גביית כספים גם מצד נושים אחרים ידועים לכל, ממילא, אין כל מקום להיכנס לטענותיה האחרות כגון הכבדה וכיוצא בזה. 

	7. 
	עצם העלאת טענת סרק מן הסוג הנ"ל כשלעצמה מהווה ניסיון כושל להכשיל את הליכי גביית השיקים. ובמה דברים אמורים. 

	
	

	
	

	
	

	8. 
	ביום ________ נכרת הסכם הפצה בלעדית לספר "________". ההסכם המלא מצורף ומסומן באות "א". 

	9. 
	על פי סעיף ________להסכם הנ"ל, החל מתאריך ________, באפשרות החייבת להחזיר עד ל – ________ספרים. במקרה שכזה, קובע סעיף ________להסכם כי ההסכם ההפצה יגיע לסיומו!!!

	10. 
	לפנים משורת הדין, הסכימה הזוכה להקדים את המועד הקבוע בהסכם וביום ________ זיכתה הזוכה את החייבת ב – ________ספרים תוך שהזוכה והחייבת קובעים כי ההסכם הנ"ל מגיע לסיומו וכי לא יוחזרו ספרים נוספים!!! מצ"ב חשבונית מס' ________מיום ________, בחתימתו של מנהל החייבת, המסומנת באות "ב".

	11. 
	במהלך חודשים ________ ו – ________ זיכתה הזוכה את החייבת בגין החזר הספרים. מצ"ב מספר חשבוניות המעידות על מתן הזיכוי המסומנות באות "ג". 

	12. 
	ביום ________ זיכתה הזוכה את החייבת בפעם האחרונה תוך הדגשה כי זהו גמר חשבון של הספר "עשיית עושר ולא במשפט". מצ"ב חשבונית מס' ________המסומנת באות "ד". 

	13. 
	משכך, רואים אנו כי אין לחייבת כל טענה שהיא בגין שיקים נשוא תיק הוצל"פ זה ובגין שיקים אחרים בכלל שבוטלו על-ידי החייבת. 

	14. 
	גם טענתה של החייבת כמפורט בסעיף ________ו – ________אינן מדוייקות שכן, בית-המשפט השלום בחדרה קבע נחרצות כי "במיוחד לנוכח הראיות המוצקות לכך שהעותקים שנתפסו (בין שנרכשו כדין ובין שלא נרכשו כדין) הם עותקים מפרים (כלומר: מזויפיים)" ועל כן, לא מצא לנכון לקבל את הבקשה להחזרת תפוס שהגישה החייבת. הבקשה וההחלטה הנ"ל צורפו לבקשה לעיקולים שהגישה הזוכה. 

	15. 
	יוער כי בגין זיוף הספרים הרבים על-ידי החייבת, מנהליה ועובדיה הגישה הזוכה תובענה כספית בסך ________ ש"ח. זאת ועוד. הח"מ השתתף בעצמו באחד החיפושים של המשטרה ותפס, יחד עימה, ספרים מזוייפים רבים שבהוצאת הזוכה.

	16. 
	מבדיקה נוספת שערך הח"מ בימים האחרונים עולה כי למנהל החייבת, ________, חובות אדירים בסך של ________ ש"ח!!! (עמוד 5 שורה 10) מלבד החובות הנמצאים בהליך פשיטת הרגל. מצ"ב פרוטוכול דיון מיום ________ בעניינו של מנהל החייבת המסומן באות "ה". 

	17. 
	על פי החלטת כב' רשם ההוצאה לפועל מצורפת לתגובה זו הבקשה לביטול העיקולים. 

	18. 
	לתגובה זו מצורף תצהיר תומך מטעם הח"מ. 

	19. 
	על כן, מתבקש כב' רשם ההוצאה לפועל:

	
	א.
	לדחות את הבקשה לביטול העיקולים.

	
	ב.
	לחילופין להעביר את הבקשה לביטול העיקולים לבית-המשפט המוסמך תוך השארת העיקולים שהוטלו על כנם וזאת עד להכרעה של בית-המשפט המוסמך.

	
	ג.
	לחייב את החייבת בהוצאות התגובה ובשכר טירחת עו"ד ברמה גבוהה ובצירוף מע"מ כדין.

	
	
	

	
	
	
	

	
	
	
	_____________ , עו"ד

ב"כ הזוכה


� 	ראה לדוגמא: בש"א (קריות) 1457/05 עובד ניר ואח' נ' יהודית כהן נח, תק-של 2005(2) 31047 (2005); בש"א (קריות) 3987/05 חורי אכרם נ' אנדריי ג'ובראן, תק-של 2006(1) 4891 (2006); תקנה 108(ג) לתקנות ההוצל"פ. 

